ગુજરાતમાં વધી રહેલા સાયબર ક્રાઈમને પગલે ઈઝરાયલની ગુના નિવારણની ક્ષમતાનો ઉપયોગ રાજ્ય સરકાર કરી શકે છે તેમજ ફોરેન્સિક સાયન્સ ક્ષેત્રે પણ વધુ સહયોગ માટે ગુજરાતે મદદ માંગી છે. ગુજરાતના મુખ્યમંત્રી વિજય રૂપાણી હાલ પ્રતિનિધિમંડળ સાથે ઈઝરાયલની મુલાકાતે છે. ઈઝરાયલમાં સાયબર ક્રાઈમ ડિટેક્શન, ગુનારોધક અને ફોરેન્સિક સાયન્સ ક્ષેત્રે કાર્યરત કેટલીક કંપનીઓએ તેમની અદ્યતન ટેક્નોલોજીનું પ્રદર્શન સીએમ રૂપાણી સમક્ષ યોજ્યું હતું.